**DODATOK K ŠKOLSKÉMU PORIADKU č. 3**

**Pravidlá správania sa žiakov počas dištančného vzdelávania**

1. Žiak počas dištančného vzdelávania komunikuje s učiteľom prostredníctvom Edupage alebo školského mailu. Mail jednotlivých učiteľov je zložený z meno.priezvisko učiteľa @zsgrosslingova.sk.( viď web školy)
2. Žiak sa prihlasuje do žiackeho konta systému Edupage svojím heslom (nie rodičovským).
3. Ak sa žiak nemôže zúčastniť online vyučovania, dopredu o tom zákonný zástupca informuje vyučujúceho a uvedie dôvod. V prípade dlhšieho vynechania online vzdelávania pre vážne dôvody napr. chorobu, informuje o tom zákonný zástupca triedneho učiteľa.
4. Žiak je povinný sledovať na svojom žiackom konte Edupage správy od vyučujúcich, zadania úloh a testov.
5. Žiak si plní úlohy v stanovenom termíne.
6. Učiteľ zadáva úlohy a inštrukcie k výuke prioritne prostredníctvom Edupage. Na výuku počas dištančného vzdelávania sa môže využívať aj bezkriedy.sk, Alf, prípadné stránky, ktoré odporúča vyučujúci (napr. Fenomény sveta, datakabinet, viemeposlovensky.sk a pod.).
7. Súčasťou dištančného vzdelávania je online vzdelávanie.
8. Žiak sa pripája na on-line hodinu, zapína mikrofón a kameru – riadi sa pokynmi vyučujúceho.
9. Žiak dodržuje čas stanovený na prihlásenie sa na online hodinu.
10. Počas vyučovania pracuje v pokojnom nerušivom prostredí.
11. Žiak je na online vzdelávanie riadne pripravený podľa pokynov učiteľa.
12. Počas online hodiny sa žiak sústredí a aktívne spolupracuje, reaguje na otázky a nevenuje sa inej činnosti (aj keď z technických dôvodov nemá zapnutú kameru). Pracuje samostatne.
13. Žiak sa v prípade technických problémov skontaktuje s vyučujúcimi a dohodne sa s nimi na ďalšom individuálnom postupe.
14. **Za vymeškanú ospravedlnenú hodinu sa pokladá**:

* hodina, na ktorú sa žiak nepripojí z dôvodu choroby, návštevy lekára, či z vážnych rodinných alebo technických dôvodov ( ospravedlnené rodičom)

1. **Za vymeškanú neospravedlnenú hodinu sa pokladá**:

* hodina, z ktorej je žiak vylúčený z dôvodu narúšania online hodiny svojím správaním,
* hodina, na ktorú sa žiak **bez** **vážneho dôvodu nepripojí**.  
  Za 2 vymeškané neospravedlnené hodiny z jedného predmetu, môže byť žiakovi udelené pokarhanie triedneho učiteľa, za tri a viac neospravedlnených hodín, môže vyučujúci navrhnúť udelenie pokarhania riaditeľom školy.

1. V prípade, že žiak sa pripája na vyučovaciu hodinu, ale nesleduje dianie na hodine a neodpovedá na otázky, vyučujúci o tom informuje triedneho učiteľa a zákonného zástupcu žiaka.
2. Žiak, ktorý nemá technickú možnosť na pripojenie sa na online hodiny, je povinný informovať o tejto skutočnosti triedneho učiteľa a vyučujúceho.
3. Žiak bude komisionálne preskúšaný, ak:

* za hodnotiace obdobie nevypracoval, príp. neodovzdal minimálne 50% zadaných úloh,
* neprejde po vyzvaní na prezenčnú formu vzdelávania,
* dosiahne nedostatočné hodnotenie v predmete.

1. Žiak je povinný dodržiavať zásady slušného správania sa a komunikácie na internete, nezneužívať prostredie na kyberšikanu.
2. V prípade krajnej núdze ohľadom nedostatočného technického vybavenia domácnosti ( viac súrodencov + 1 notebook), rodič môže požiadať o pomoc školu, ktorá podľa svojich možností zapožičia žiakovi notebook.

V Bratislave 22.10.2020 Mgr. M. Hronská

riaditeľka školy